Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 2 Pv 394/13/6601	Banská Bystrica, 29.10.2013
EEČ : 2-45-234-2013

U Z N E S E N I E

Trestná vec:	obvinený XXXXX 
Prečin:	Nebezpečné vyhrážanie podľa § 360 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Banská Bystrica
Podľa § 214 odsek 1 Trestného poriadku postupujem vec trestného stíhania obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Ústavu na výkon trestu odňatia slobody XXXXX

dňa 16.07.2013 v presne nezistenom čase v priestoroch Ústavu na výkon trestu odňatia slobody  XXXXX XXXXX v miestnosti, kde prebieha  umiestňovacia  a zaraďovacia  komisia, počas pohovoru vykonaného na jeho žiadosť, s príslušníčkou  Ústavu na výkon trestu odňatia slobody XXXXX - XXXXX kpt. Mgr. et XXXXX,  číslo služobného preukazu XXXXX, služobne zaradenou ako  sociálna pracovníčka oddelenia výkonu trestu odňatia  slobody, vyslovil smerom k svojej  družke vyhrážku,  citát: ... keď tu skončím, tak ju zabijem..., budem za ňu sedieť 20 rokov, vie to aj prokurátorka, veď uvidíte ...", koniec  citátu,

pretože výsledky  skráteného vyšetrovania preukazujú, že nejde o trestný čin,  ale  ide o skutok, ktorý by mohol byť priestupkom alebo iným správnym deliktom, alebo  by mohol byť prejednaný v disciplinárnom konaní.

Odôvodnenie:
	Poverený príslušník ZVJS Ústavu na výkon trestu odňatia  slobody XXXXX - Kráľová,   uznesením ČVS: XXXXX zo dňa 13.08.2013 začal  trestné stíhanie podľa § 199 ods.1 Tr.por. a súčasne podľa § 206 ods. 1 Tr.por. vzniesol obvinenie XXXXX za prečin nebezpečné vyhrážanie podľa § 360 ods. 1 Tr.zák. na tom skutkovom základe ako je uvedené vo výrokovej časti tohto uznesenia. V priebehu prípravného konania bol skutok prekvalifikovaný na prečin nebezpečného vyhrážania podľa § 360 ods. 1, ods. 2 písm. b) Tr.zák.

	V priebehu konania bol vypočutý obvinený, ktorý okrem iného uviedol, že sociálna kurátorka zle pochopila výrok, svojej družke by nikdy neublížil, on sa informoval u nej na svojho  syna XXXXX, ktorý býva  v dome s jeho družkou.  On prosil sociálnu kurátorku, aby mu zistila kto  teraz býva v dome, lebo nechce takto dopadnúť, že príde domov a  aby náhodou niekoho nezabil, ale že on tak  nechce urobiť a sociálna kurátorka  slovíčko tam nedala, že  aj ako  nechcem. On sa družke nevyhrážal, nikdy  v živote by to neurobil,  cíti sa byť nevinný.  K samotnému výroku uvedenému v uznesení o vznesení obvinenia uviedol, že toto on nepovedal, on  povedal, že nechce nikoho zabiť a nechce  sedieť 20 rokov. 

	V priebehu prípravného konania bola vypočutá aj poškodená XXXXX, ktorá okrem iného uviedla, že vedomosť o tom, že by sa obvinený mal vyhrážať tým, že po návrate  z VTOS ju zabije  uviedla, že o tomto vedomosť nemala, dozvedela sa to až  pri výsluchu. Z vyhrážky obvineného nemá strach, nechce mu robiť zle. Počas doby, ako je obvinený  vo VTOS jej písal viac listov,  v ktorých jej napísal, že za všetko zaplatí, ale konkrétne nenapísal ani v jednom liste, že ju zabije. Vyhrážky neberie v súčasnej dobe  vážne. Obvinený je vo VTOS, ona má svoj život, obvinený si  doposiaľ odsedel za to, čo spravil v januári 2013, podľa nej dosť. Na konkrétnu otázku, či má reálnu obavu z prítomnosti, resp. z vyhrážok obvineného uviedla,  že  nie, nemá.

	Prečinu nebezpečného vyhrážania podľa § 360 ods. 1, ods. 2 písm. b) Tr.zák. sa dopustí  ten, kto sa inému vyhráža smrťou, ťažkou ujmou na zdraví, alebo inou  ťažkou ujmou takým spôsobom,  že to môže  vzbudiť dôvodnú obavu, pričom čin spácha na  chránenej osobe. 

	Podľa § 214 ods. 1 Tr.por. prokurátor, alebo policajt postúpi vec inému orgánu,  ak výsledky vyšetrovania alebo skráteného vyšetrovania preukazujú, že nejde  o trestný čin, ale  ide o skutok, ktorý by mohol byť priestupkom, alebo iným správnym priestupkom, alebo by mohol byť prejednaný v disciplinárnom konaní.  

	Podľa §  39 písm. b) zák. č. 475/2005 Z.z. o  výkone trestu odňatia slobody a  o zmene a doplnení niektorých zákonov v znení neskorších predpisov odsúdený je povinný plniť pokyny a príkazy príslušníka zboru a zamestnanca zboru, zachovávať zásady slušného správania a vystupovania voči osobám, s ktorými prichádza do styku. 

	Preskúmaním vyšetrovacieho spisu a predovšetkým výpovede  poškodenej, ktorá uviedla, že  z vyhrážok obvineného nemá strach, pričom vyhrážky neberie  vážne a nemá reálnu obavu  z prítomnosti, resp. vyhrážok obvineného, mám za to, že  konanie obvineného nie je možné subsumovať pod ustanovenie  prečinu nebezpečného vyhrážania. Na druhej strane  však je možné konštatovať, že   konanie obvineného môže napĺňať znaky  disciplinárneho previnenia a to konkrétne ustanovania § 39 písm. b) č. 475/2005 Z.z. o  výkone trestu odňatia slobody a  o zmene a doplnení niektorých zákonov v znesení neskorších predpisov.

	Vzhľadom na uvedené bolo potrebné  rozhodnúť tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Ondrej Tomko
prokurátor